Predkladacia správa

Návrh záverečného účtu za rok 2015 predkladá predseda Úradu priemyselného vlastníctva Slovenskej republiky na rokovanie vlády Slovenskej republiky v súlade s § 29 ods. 4 zákona č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších predpisov.

Materiál predstavuje súhrnný dokument, ktorým sa uzatvára ročné rozpočtové hospodárenie rozpočtovej kapitoly. Zameriava sa najmä na prezentáciu činnosti rozpočtovej kapitoly a poskytuje celkový prehľad o výsledkoch hospodárenia v rozpočtovom roku 2015  so zameraním na špecifické oblasti.
Súčasťou materiálu je rozbor plnenia príjmov a čerpania výdavkov podľa ekonomickej klasifikácie, zhodnotenie plnenia záväzných ukazovateľov rozpočtu kapitoly, zdôvodnenie úprav pôvodne schváleného rozpočtu výdavkov, prehľad realizovaných finančných operácií a  zhodnotenie zamestnanosti. V prílohe k materiálu sú zhodnotené výsledky interných a externých kontrol vykonaných v kapitole v roku 2015. 
Materiál má informatívny charakter, neukladajú sa ním žiadne úlohy a vzhľadom na svoj charakter neprešiel medzirezortným pripomienkovým konaním.
 
